Тийимдөөч

Тийимдөөч, контактор – төмөнкү чыналуудагы ток өтүүчү электр тизмектерин бириктирүүгө же ажыратууга арналган электр аппараты. Ал туруктуу токтун жана өзгөрмө токтун Тийимдөөчү болуп бөлүнөт. Өзгөрмө токтун Тийимдөөчү өнөр-жайылык жана жогорку жыштыктуу деп айырмаланат. Ал төмөнкү негизги элементтерден - башкы контакттан, электр жаасын өчүрүүчү түзүлүштөн, блок-контакттан жана кыймылга келтирүүчү түзүлүштөн турат. Тийимдөөчтүн башкы контакттары 660 В жана 1600 Are чейинки токту ажыратыпкошууга эсептелген. Тийимдөөч негизинен кубаттуу электр кыймылдаткычтарын башкарууда, мисалы, электровоз, тепловоз, электропоезд, трамвай, троллейбус, лифт ж. б. күчтүү туруктуу токторду коммутациялоодо (багытын өзгөртүүдө) колдонулат.
Категория:Электр техникасы
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9